Γ.Σ. Καλλιθέα (ποδόσφαιρο ανδρών)

Ο Γυμναστικός Σύλλογος Καλλιθέα είναι ελληνικό αθλητικό σωματείο το οποίο εδρεύει στην Καλλιθέα Αττικής. Ιδρύθηκε στις 18 Αυγούστου 1966 (ως Γ.Σ. Καλλιθέα) από τη συγχώνευση των ομάδων Π.Ο.Κ. Έσπερος (1943), Ηρακλής (1949), Α.Ε. Καλλιθέας (1947), Καλλιθαϊκός (1926) και Πυρσός.

Χρώματα του συλλόγου αποτελούν το μπλε και το λευκό. Από την αγωνιστική περίοδο 2025–2026 το ανδρικό τμήμα ποδοσφαίρου αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «Γυμναστικός Σύλλογος Καλλιθέας Ποδοσφαιρική Ανώνυμη Εταιρεία» και με τον διακριτικό τίτλο «Athens Kallithea F.C.» (προφ. «Άθενς Καλλιθέα», στα ελληνικά σημαίνει «Καλλιθέα Αθηνών»). Χρησιμοποιεί ως αγωνιστική έδρα το Δημοτικό Στάδιο Καλλιθέας «Γρηγόρης Λαμπράκης»

 Ιστορία 
Ο Γ.Σ. Καλλιθέα έπειτα την ίδρυσή του εντάχθηκε στην Ε.Π.Σ. Αθηνών και ξεκίνησε την αγωνιστική της πορεία την περίοδο 1966–67 από την Α΄ κατηγορία Ε.Π.Σ.Α. Η νεοσύστατη ομάδα κληρονόμησε αυτή τη θέση, όσο και μεγάλο μέρος του έμψυχου δυναμικού της, από το αγωνιστικά ισχυρότερο σωματείο πρό της συγχωνεύσεως, τον Ηρακλή Καλλιθέας. Έτσι, στην παρθενική της συμμετοχή ο Σύλλογος τερμάτισε στην 3η θέση,Αγώνες και βαθμολογία περιόδου 1966-67 όπως και την επόμενη περίοδο 1967–68.Αγώνες και βαθμολογία περιόδου 1967-68 Στην τρίτη συμμετοχή της στην Α΄ Ε.Π.Σ.Α. την περίοδο 1968–69, ο Γ.Σ. Καλλιθέα κατέκτησε το πρωτάθλημα Β΄ Ομίλου και κατόπιν επικράτησε του Α.Ο. Κορωπίου με 3–1 στο γήπεδο Ζωγράφου και αναδείχθηκε Υπερπρωταθλητής Αθηνών. Στη συνέχεια συμμετείχε στον νότιο όμιλο του Πανελλήνιου Ερασιτεχνικού Πρωταθλήματος όπου ισοβάθμησε στη 2η θέση με τον Α.Ο. Κορωπίου, τον οποίο συνάντησε εκ νέου στο μπαράζ ανόδου στη Χαλκίδα στις 21 Ιουνίου 1969 και επικρατώντας με 1–0 στην παράταση προβιβάστηκε στη Β΄ Εθνική.Αγώνες και βαθμολογία περιόδου 1968-69

Η νίκη και η άνοδος επί του Κορωπίου, εκτός από ορόσημο για την σταδιακή καθιέρωση του Συλλόγου στις διαχρονικές δυνάμεις του Αθηναϊκού ποδοσφαίρου, ήταν και μία σημαντική εξέλιξη στο ευρύτερο αθλητικό τοπίο της δικτατορικής Ελλάδας. Θεωρήθηκε ράπισμα στην σχεδιαζόμενη αναμόρφωση του ποδοσφαιρικού χάρτη, που προωθούσε ο Γενικός Γραμματέας Αθλητισμού της Χούντας Κ. Ασλανίδης. Το σχέδιο Ασλανίδη περιελάμβανε την, δια της συγχωνεύσεως, εξαφάνιση μη φιλικών προς το καθεστώς Συλλόγων, καθώς και την ενίσχυση πολλών Συλλόγων, που συνδέονταν άμεσα ή έμμεσα με το καθεστώς, όπως ήταν τότε ο Α.Ο. Κορωπίου. Μάλιστα, σε ηχογραφημένο μήνυμα, που εξέπεμψε εκείνη την περίοδο το ραδιόφωνο του BBC, η άνοδος της Καλλιθέας χαρακτηρίστηκε ως «η πρώτη ήττα της Χούντας». 

Ο Γ.Σ. Καλλιθέα αγωνίστηκε για πρώτη φορά στην Β΄ Εθνική για 6 χρονιές. Αρχικά, τις περιόδους 1969–70 και 1970–71 τερμάτισε στην 4η θέση αντίστοιχα,Αγώνες και βαθμολογία περιόδου 1969-70Αγώνες και βαθμολογία περιόδου 1970-71 την περίοδο 1971–72 στην 5η θέση,Αγώνες και βαθμολογία περιόδου 1971-72 την περίοδο 1972–73 στην 6η θέσηΑγώνες και βαθμολογία περιόδου 1972-73 και την περίοδο 1973–74 στην 14η θέση της βαθμολογίας.Αγώνες και βαθμολογία περιόδου 1973-74 Την περίοδο 1974–75 ο Γ.Σ. Καλλιθέα τερμάτισε επί 20 ομάδων στη 13η θέση του 1ου ομίλου της Β΄ Εθνικής, αλλά υποβιβάστηκε λόγω μείωσης των ομίλων της Β' Εθνικής από τρεις σε δύο από την επόμενη περίοδο.Αγώνες και βαθμολογία περιόδου 1974-75

Στο κλείσιμο αυτού του πρώτού της κύκλου στη Β΄ Εθνική, η Καλλιθέα είχε πλέον καταστεί μία από τις εμπορικότερες ομάδες της κατηγορίας και εκ των λαοφιλέστερων στο λεκανοπέδιο, υποσκελίζοντας πολλές φορές σε προσέλευση τον Πανιώνιο, στο γήπεδο του οποίου αγωνιζόταν μέχρι να εγκαινιαστεί το Ελ Πάσο, το 1972. Η δυναμική της συγχώνευσης φαίνεται πως απάντησε άμεσα στην ανάγκη μίας μεγάλης μερίδας φιλάθλων του τέταρτου πιο πολυπληθούς δήμου του λεκανοπεδίου για ένα αξιόλογο ποδοσφαιρικό μέγεθος στην περιοχή. Επίσης, ένα εξαιρετικό σύνολο ποδοσφαιριστών, που μεταξύ άλλων αποτελείτο από τους Μαξούρη, Δορκοφίκη, Ερμείδη, Λαζάρου, Κερκύρα, Μιχελή καθώς και το ρέκορντμαν συμμετοχών της Καλλιθέας και τότε αρχηγό Θέμη Ντούλα, συνέβαλε σημαντικά στη δημοτικότητα του Συλλόγου κατά το πρώτο μισό της δεκαετίας του 1970. Εκείνα τα χρόνια δόθηκε από τους οπαδούς στην ομάδα και το παρατσούκλι «England», εξαιτίας της ομοιότητας, που είχε η φανέλα της Καλλιθέας με την αντίστοιχη της Εθνικής Αγγλίας.   

Την επόμενη περίοδο 1975–76, ο Γ.Σ. Καλλιθέα αγωνίστηκε στην Α΄ κατηγορία  Ε.Π.Σ.Α κατακτώντας το πρωτάθλημα Α΄ Ομίλου και κατόπιν, επικρατώντας του Α.Ο.Ν. Αργυρούπολης με 3-0 αναδείχθηκε Υπερπρωταθλητής Αθηνών. Στη συνέχεια πήρε μέρος στο Πανελλήνιο Ερασιτεχνικό Πρωτάθλημα, όπου τερμάτισε στην πρώτη θέση του 7ου ομίλου μπροστά από τον διεκδικητή Φοίβο Κρεμαστής Ρόδου και επανήλθε στη Β΄ Εθνική κατηγορία, ύστερα από απουσία μιας χρονιάς.Αγώνες και βαθμολογία περιόδου 1975-76   

Ακολούθησε η δεύτερη εξαετία του Γ.Σ. Καλλιθέα στη Β΄ Εθνική από το 1976 μέχρι το 1982. Πλέον το πρωτάθλημα της Β΄ Εθνικής διεξαγόταν σε δύο ομίλους (βόρειο και νότιο) και ο Γ.Σ. Καλλιθέα τερμάτισε αντίστοιχα στην 9η,Αγώνες και βαθμολογία περιόδου 1976-77 4η,Αγώνες και βαθμολογία περιόδου 1977-78 8η,Αγώνες και βαθμολογία περιόδου 1978-79 6ηΑγώνες και βαθμολογία περιόδου 1979-80 και 6η θέση του νοτίου ομίλου.Αγώνες και βαθμολογία περιόδου 1980-81 Την περίοδο 1981–82 ο Γ.Σ. Καλλιθέα τερμάτισε επί 20 ομάδων στη 19η θέση του νοτίου ομίλου της Β' Εθνικής Αγώνες και βαθμολογία περιόδου 1981-82 και υποβιβάστηκε στη Γ΄ Εθνική, η οποία θα λειτουργούσε επίσημα για πρώτη φορά από την επόμενη περίοδο.

Ακολούθησε η πρώτη πενταετία στη νεοσύστατη τότε Γ΄ Εθνική. Αρχικά, την περίοδο 1982–83 στη Γ΄ Εθνική ενός ομίλου, ο Γ.Σ. Καλλιθέα πάλεψε με τον Εδεσσαϊκό, αλλά τελικά τερμάτισε στη 2η θέση και δεν προβιβάστηκε.Αγώνες και βαθμολογία περιόδου 1982-83 Τις επόμενες δυο χρονιές, 1983–84 και 1984–85, τερμάτισε αντίστοιχα στην 7η και 5η θέση του νοτίου ομίλου της Γ΄ ΕθνικήςΑγώνες και βαθμολογία περιόδου 1983-84Αγώνες και βαθμολογία περιόδου 1984-85 και στη συνέχεια, ο Γ.Σ. Καλλιθέα χρειάστηκε να βρεθεί δύο διαδοχικές χρονιές σε θέση προβιβασμού, προκειμένου να κερδίσει την άνοδο στη Β΄ Εθνική. Την περίοδο 1985–86 τερμάτισε στην 1η θέση αλλά της αφαιρέθηκαν 9 βαθμοί στην υπόθεση του ποδοσφαιριστή Σύρτη, με αποτέλεσμα να οδηγηθεί στην 3η θέση.Αγώνες και βαθμολογία περιόδου 1985-86 Την περίοδο 1986–87 ο Γ.Σ. Καλλιθέα τερμάτισε στη 2η θέση του νοτίου ομίλου της Γ΄ Εθνικής και προβιβάστηκε ως δευτεραθλήτρια στη Β΄ Εθνική μαζί με τον πρωταθλητή Α.Ο. Χαλκίδα.Αγώνες και βαθμολογία περιόδου 1986-87 

Ακολούθησαν τρία δύσκολα χρόνια στη Β΄ Εθνική του ενός πια ομίλου. Αρχικά, την περίοδο 1987–88 τερμάτισε στην 14η θέση επί 18 ομάδων, δηλαδή πάνω ακριβώς από τη ζώνη του υποβιβασμού.Αγώνες και βαθμολογία περιόδου 1987-88 Την επόμενη χρονιά τερμάτισε προτελευταία (17η), αλλά με τροποποίηση της προκήρυξης οι τρεις τελευταίοι της Β΄ Εθνικής (Παναχαϊκή, Γ.Σ. Καλλιθέα, Α.Ο. Καβάλα) και οι τρεις δεύτεροι της Γ΄ Εθνικής (Φ.Σ. Κοζάνη, Αναγέννηση Άρτας, Ηρόδοτος Ν. Αλικαρνασσού) αγωνίστηκαν σε όμιλο διαβάθμισης με κερδισμένους τους Γ.Σ. Καλλιθέα και Παναχαϊκή.Αγώνες και βαθμολογία περιόδου 1988-89 Τέλος, την περίοδο 1989–90 τερμάτισε προτελευταίος επί 18 ομάδων στη 16η θέση και υποβιβάστηκε στη Γ΄ Εθνική.Αγώνες και βαθμολογία περιόδου 1989-90

Στη συνέχεια αγωνίστηκε για τρεις χρονιές στον νότιο όμιλο της Γ΄ Εθνικής. Την περίοδο 1990–91 τερμάτισε 7η,Αγώνες και βαθμολογία περιόδου 1990-91 την περίοδο 1991–92 τερμάτισε 10ηΑγώνες και βαθμολογία περιόδου 1991-92 και τέλος, την περίοδο 1992–93 ο Γ.Σ. Καλλιθέα αναδείχτηκε πρωταθλητής και προβιβάστηκε στη Β΄ Εθνική,Αγώνες και βαθμολογία περιόδου 1992-93 όπου αγωνίστηκε προσωρινά την επόμενη περίοδο 1993–94 και τερματίζοντας τελευταίος στην 18η θέση υποβιβάστηκε και πάλι στη Γ΄ Εθνική κατηγορία.Αγώνες και βαθμολογία περιόδου 1993-94 Ακολούθησε νέα τριετία του Γ.Σ. Καλλιθέα στη Γ΄ Εθνική, όπου αρχικά την περίοδο 1994–95 τερμάτισε στην 4η θέση,Αγώνες και βαθμολογία περιόδου 1994-95 ακολούθως την περίοδο 1995–96 τερμάτισε στην 10η θέσηΑγώνες και βαθμολογία περιόδου 1995-96 και τέλος, την περίοδο 1996–97 τερμάτισε στη 2η θέση πίσω από τον Εθνικό Αστέρα και προβιβάστηκε μαζί του στη Β΄ Εθνική,Αγώνες και βαθμολογία περιόδου 1996-97

Τα επόμενα πέντε χρόνια αγωνίστηκε στη Β΄ Εθνική του ενός ομίλου. Τερμάτισε στην 10η θέση το 1997–98,Αγώνες και βαθμολογία περιόδου 1997-98 στην 5η θέση το 1998–99,Αγώνες και βαθμολογία περιόδου 1998-99 στην 10η θέση το 1999–00Αγώνες και βαθμολογία περιόδου 1999-00 και στην 8η θέση τo 2000–01.Αγώνες και βαθμολογία περιόδου 2000-01 Τελικά, την περίοδο 2001–02 ο Γ.Σ. Καλλιθέα τερμάτισε στην 2η θέση στον ενιαίο όμιλο της Β΄ Εθνικής, πίσω από τον Π.Α.Σ. Γιάννινα και μπροστά από την Προοδευτική και προβιβάστηκε μαζί τους ως δευτεραθλητής στην Α΄ Εθνική κατηγορία, για πρώτη φορά στην ιστορία του.Αγώνες και βαθμολογία περιόδου 2001-02 Ο Γ.Σ. Καλλιθέα αγωνίστηκε στην Α΄ Εθνική κατηγορία των 16 ομάδων για τέσσερις περιόδους, όπου αρχικά την περίοδο 2002–03 τερμάτισε στη 13η θέση,Αγώνες και βαθμολογία περιόδου 2002-03 την περίοδο 2003–04 στη 12η θέσηΑγώνες και βαθμολογία περιόδου 2003-04 και την περίοδο 2004–05 στην 9η θέση της βαθμολογίας.Αγώνες και βαθμολογία περιόδου 2004-05 Τέλος, την περίοδο 2005–06 τερμάτισε προτελευταίος στη 15η θέση και υποβιβάστηκε στη Β΄ Εθνική κατηγορία.Αγώνες και βαθμολογία περιόδου 2005-06 Ακολούθησε μια τριετία στον ενιαίο όμιλο της Β΄ Εθνικής των 18 ομάδων, όπου αρχικά την περίοδο 2006–07 τερμάτισε στην 7η θέσηΑγώνες και βαθμολογία περιόδου 2006-07 και την περίοδο 2007–08 στην 6η θέση της βαθμολογίας.Αγώνες και βαθμολογία περιόδου 2007-08 Την περίοδο 2008–09 τερμάτισε προτελευταίος στην 17η θέση και υποβιβάστηκε προσωρινά στη Γ' Εθνική κατηγορία,Αγώνες και βαθμολογία περιόδου 2008-09 καθώς την επόμενη περίοδο 2009-10 αναδείχθηκε πρωταθλητής του νοτίου ομίλου της Γ΄ Εθνικής και επέστρεψε αμέσως στη Β΄ Εθνική κατηγορία,Αγώνες και βαθμολογία περιόδου 2009-10 όπου και θα καθιερωθεί για τις επόμενες 8 χρονιές μέχρι και το 2018.
εναλλ.=|μικρογραφία|169x169εσ|Στιγμιότυπο από την αναμέτρηση Φωστήρας-Καλλιθέα 2-2 (σεζόν 2019–20).
Αρχικά, τις επόμενες επτά περιόδους ο Γ.Σ. Καλλιθέα αγωνίστηκε στη Β΄ Εθνική διεκδικώντας είτε τον προβιβασμό είτε τη σωτηρία του. Έτσι, την περίοδο 2010–11 τερμάτισε τελευταίος στη 18η θέση, αλλά παρέμεινε αφού υποβιβάστηκαν άλλες ομάδες στο σκάνδαλο των πλαστών δικαιολογητικών.Αγώνες και βαθμολογία περιόδου 2010-11 Αντίθετα, την επόμενη περίοδο 2011–12 διεκδίκησε με αξιώσεις τον προβιβασμό του στην Σούπερ Λιγκ, τερματίζοντας στην 3η θέση της κανονικής περιόδου και μπαίνοντας με μπόνους δύο βαθμών στα πλέη-οφ. Εκεί όμως τερμάτισε δεύτερη πίσω από τον Α.Ο. Πλατανιά Χανίων, πέφτοντας θύμα ενός αν μη τι άλλο περίεργου προγράμματος, όπου σε όμιλο τεσσάρων ομάδων η ομάδα που είχε τερματίσει στην ψηλότερη θέση κατά την κανονική περίοδο υποχρεώθηκε να δώσει διαδοχικά και τους τρεις εκτός έδρας αγώνες της μέσα σε οκτώ μέρες, Τετάρτη–Κυριακή–Τετάρτη σε Χανιά–Μυτιλήνη–Πάτρα αντίστοιχα.Αγώνες και βαθμολογία περιόδου 2011-12 Την περίοδο 2012–13 τερμάτισε στη 13η θέση στην «ξεχειλωμένη» Β' Εθνική των 21 ομάδων.Αγώνες και βαθμολογία περιόδου 2012-13 Την περίοδο 2013–14, τερμάτισε στην 7η θέση του «μικρού» νοτίου ομίλου της Β΄ Εθνικής των 14 ομάδων.Αγώνες και βαθμολογία περιόδου 2013-14 Την περίοδο 2014–15 τερμάτισε στην 8η θέση επί 13 ομάδων του νοτίου ομίλου, αλλά τώρα η προκήρυξη του πρωταθλήματος της Β΄ Εθνικής την υποχρέωνε σε αγώνες διαβάθμισης ενόψει της επανόδου από την επόμενη περίοδο στον ενιαίο όμιλο της Β΄ Εθνικής, μέσω και των οποίων κατόρθωσε να παραμείνει την ύστατη στιγμή.Αγώνες και βαθμολογία περιόδου 2014-15 Τέλος, τις περιόδους 2015–16 και 2016–17 τερμάτισε στην 7η θέση και 14η θέση του ενιαίου ομίλου Β΄ Εθνικής των 18 ομάδων αντίστοιχα.Αγώνες και βαθμολογία περιόδου 2015-16 Την περίοδο 2017–18 και κατά το 52ο έτος της ιστορίας του, ο Γ.Σ. Καλλιθέα αγωνίστηκε για 32η φορά στην Β΄ Εθνική κατηγορία, όποτε και υποβιβάστηκε στην ερασιτεχνική πλέον, Γ' Εθνική Κατηγορία. 

Την αγωνιστική περίοδο (2018–19) αγωνίστηκε στο ερασιτεχνικό πρωτάθλημα της Γ΄ Εθνικής ερασιτεχνικής κατηγορίας, συμμετέχοντας στον 7ο όμιλο των συνολικά 12 ομάδων. Τερμάτισε 7η όπου και σώθηκε τελευταία αγωνιστική. Την επόμενη αγωνιστική περίοδο (2019–20) αγωνίστηκε στο ερασιτεχνικό πρωτάθλημα της Γ΄ Εθνικής ερασιτεχνικής κατηγορίας, συμμετέχοντας στον 5ο όμιλο των συνολικά 14 ομάδων. Έκανε μια καταπληκτική πορεία, τερμάτισε 1η (λόγω διακοπής του πρωταθλήματος) και τελικά πέτυχε την άνοδο στην Φούτμπολ Λιγκ, μετά από δύο χρόνια απουσίας από τις επαγγελματικές κατηγορίες.

Την ποδοσφαιρική σεζόν (2020–21) η Καλλιθέα έλαβε μέρος στο Νότιο Όμιλο της τρίτης τη τάξει κατηγορίας, Football League. Διέγραψε μία εξαιρετική πορεία ευρισκόμενη σταθερά στις τρεις πρώτες θέσεις της βαθμολογίας από την αρχή του πρωταθλήματος, έχοντας μάλιστα και την καλύτερη επίθεση του ομίλου. Ωστόσο, στο νικηφόρο της αγώνα ενάντια στον Αστέρα Βλαχιώτη, υπέπεσε σε παράπτωμα αντικανονικής συμμετοχής ποδοσφαιριστή (συγκεκριμένα στη μη δήλωση του Γ. Χοτζάλλι στο φύλλο αγώνος), με αποτέλεσμα την κατακύρωση του ματς υπέρ του Βλαχιώτη και την επιπλέον αφαίρεση 3 βαθμών από την ομάδα της Αθήνας. Παρότι, λοιπόν, η πορεία πρωταθλητισμού της Καλλιθέας ανεκόπη εξωαγωνιστικά, κατάφερε τελικά να τερματίσει στην 6η θέση και να προβιβαστεί στη νέα ενοποιημένη Σούπερ Λιγκ 2 των 34 ομάδων της σεζόν 2021–22.

 Athens Καλλιθέα F.C. 
Το καλοκαίρι του 2022 όταν και ανέλαβε την διοίκηση της ομάδας ο Τέντ (Θεόδωρος) Φιλιππάκος και με βασικό χρηματοδότη τον Άντριου Μπάρογουει , Αμερικανό Επιχειρηματία , αποφασίστηκε η αλλαγή του διακριτικού τίτλου της Π.Α.Ε. από Γ.Σ. Καλλιθέα Π.Α.Ε. σε Athens Kallithea F.C. καθώς και η αλλαγή του εμβλήματος της ομάδας. Η αλλαγή αυτή κρίθηκε απαραίτητη από την διοίκηση που ήθελε να προχωρήσει σε ένα γενικότερο rebranding του συλλόγου. Η προσθήκη δε της λέξης "Athens" δίπλα στο ήδη υπάρχον όνομα της ομάδας είχε στόχο την εμπορική εκμετάλλευση της Αθήνας ως πρωτεύουσας της Ελλάδας. 

Όπως ήταν φυσικό υπήρξαν αντιδράσεις από τον Ερασιτέχνη Γ.Σ. Καλλιθέα, την δημοτική αρχή και μερίδα κόσμου της ομάδας. Έγιναν συναντήσεις μεταξύ μελών του Δ.Σ. του ερασιτέχνη και εκπροσώπων της Π.Α.Ε. χωρίς κάποιο ιδιαίτερο αποτέλεσμα. Μέχρι και σήμερα πάντως οι οργανωμένοι οπαδοί της ομάδας αλλά και μερίδα απλών φιλάθλων αντιδρούν στην αλλαγή ονόματος και εμβλήματος κάνοντας αποχή από το γήπεδο. 

Την αγωνιστική περίοδο 2022–23 η ομάδα συμμετείχε στον Νότιο όμιλο της Σούπερ Λιγκ 2 και τερμάτισε στην 2η θέση χάνοντας την άνοδο για μόλις 1 βαθμό από την Κηφισιά. Στο Κύπελλο Ελλάδας έφτασε ως και την Φάση των 16 όταν και αποκλείστηκε από την Λαμία που αγωνιζόταν στην Σούπερ Λιγκ. Την σεζόν 2023–24 κατάφερε να φτάσει στην κατάκτηση της 1ης θέσης στον Νότιο όμιλο της Σούπερ Λιγκ 2 και να ανέβει στην Σούπερ Λιγκ για πρώτη φορά μετά το 2002. Στην διοργάνωση του Κυπέλλου έφτασε ξανά στην Φάση των 16 όπου και αποκλείστηκε από τον Παναιτωλικό ομάδα Σούπερ Λιγκ. 

Παρά την εξ αρχής εμφανή διάθεση της νέας διοίκησης να ανεβάσει την ομάδα στην Σούπερ Λιγκ ουδέποτε ο Δήμος Καλλιθέας (που έχει την ιδιοκτησία του γηπέδου) μερίμνησε ώστε να γίνουν έργα που να καθιστούσαν ικανό το Ελ Πάσο να φιλοξενήσει αγώνες επίπεδου πρώτης κατηγορίας. Έτσι λοιπόν μετά από ένα καλοκαίρι διαβουλεύσεων και συχνών αντιπαραθέσεων μεταξύ Δήμου και Π.Α.Ε. αποφασίστηκε η ομάδα να μετακομίσει στο Γήπεδο της Λεωφόρου για την αγωνιστική περίοδο 2024–25 ώστε να παίζει εκεί τους αγώνες της λόγο ακαταλληλότητας του Δημοτικού Σταδίου Καλλιθέας. Η κίνηση αυτή ώθησε ακόμα περισσότερους φίλους της ομάδας στην αποχή και την αποξένωση από αυτή και τελικά συνέβαλε στον υποβιβασμό της. Συγκεκριμένα η Athens Καλλιθέα τερμάτισε στην προτελευταία θέση και υποβιβάσθηκε παρά το γεγονός ότι ειδικά στα παιχνίδια με τους λεγόμενους μεγάλους του Ελληνικού Ποδοσφαίρου εμφανίστηκε ιδιαίτερα ανταγωνιστική. Συγκεκριμένα αν και έπαιζε σε ουδέτερο γήπεδο ως γηπεδούχος αναδείχθηκε σε αυτό ισόπαλη με Ολυμπιακό 1–1 , Παναθηναϊκό 2–2 και Α.Ε.Κ. 0–0 ενώ κέρδισε και τον Π.Α.Ο.Κ. 2–1. Στο Κύπελλο έφτασε για 3η συνεχόμενη χρονιά στην Φάση των 16 αλλά αποκλείστηκε από τον μετέπειτα νικητή του θεσμού Ολυμπιακό παίρνοντας πάντως ισοπαλία στο Καραϊσκάκη 1–1 στον 2ο αγώνα ενώ είχε χάσει 0–1 στην Λεωφόρο. 

Μετά τον υποβιβασμό της ομάδας, που πλήρωσε την απειρία της και την έλλειψη της φυσικής της έδρας, ο Αμερικανός επιχειρηματίας Άντριου Μπάρογουει και βασικός χρηματοδότης αποχώρησε από την διοίκηση διακόπτοντας της πληρωμές. Αποτέλεσμα αυτής της κίνησης ήταν ο Τέντ Φιλιππάκος να βρεθεί σε διαδικασία εύρεσης νέου χρηματοδότη ώστε να μην καταρρεύσει το project. Τελικά μετά την συμφωνία που επήλθε με τον Αμερικανό επιχειρηματία Άλεξ Ντούνεφ ξεκίνησε ο σχεδιασμός για την νέα χρονιά που θα βρει την ομάδα στην Σούπερ Λιγκ 2 της περιόδου 2025–26 και με έδρα το Ελ Πάσο. 

 Χρώματα-έμβλημα  
Το πρώτο έμβλημα του συλλόγου αποτελούσαν τέσσερις κύκλοι, που συμβόλιζαν τις τέσσερις ομάδες της συγχώνευσης του 1966. Με την προσθήκη και του Πυρσού το 1967 οι κύκλοι έγιναν πέντε, πράγμα που προκάλεσε προβλήματα με την Επιτροπή Ολυμπιακών Αγώνων.                             

Θεσπίστηκε λοιπόν νέο σήμα: η ασπίδα αρχαίου Έλληνα πολεμιστή και τα πέντε αστέρια σε διαγώνια παράταξη. Το έμβλημα της Καλλιθέας αντικατοπτρίζει την ενοποίηση πέντε συλλόγων της περιοχής το 1966, από την οποία προέκυψε η σημερινή ομάδα.  Οι πέντε ομάδες ήταν ο Έσπερος, ο Ηρακλής, η Α.Ε. Καλλιθέας, ο Καλλιθαϊκός και ο Πυρσός.

Η αδελφοποίηση και απεικόνισή τους στο σήμα της ομάδας υποδηλώνουν την ειρηνική συνύπαρξη όλων των ομάδων αλλά και την ηρεμία στην περιοχή. Η λάμψη των αστέρων προσθέτει δύναμη και αίγλη στην προσπάθεια της ομάδας. Όσον αφορά την επιλογή των χρωμάτων, δεν θα μπορούσαν να είναι άλλα από το λευκό και το μπλε, τα ελληνικά χρώματα, αφού η αρχική κίνηση των συλλόγων της περιοχής αποσκοπούσε στη δυναμική παρουσία, κάτι που ήταν πιο εύκολο να γίνει κάτω από τη γαλανόλευκη σημαία. Αξίζει βέβαια να σημειωθεί ότι το λευκό και το μπλε ήταν και τα χρώματα των δύο βασικών ομάδων της συγχώνευσης, δηλαδή του Εσπέρου και του Ηρακλή. 

 Εμφάνιση 
Η στολή της Καλλιθέας είναι μπλε και λευκή. Διάφοροι συνδυασμοί και παραλλαγές έχουν χρησιμοποιηθεί από το 1966 μέχρι σήμερα και ορισμένες α πό αυτές φέρουν οριζόντιες ή κάθετες ρίγες. 

Αξιοσημείωτη είναι η στολή που φορέθηκε από το 1970 εώς το 1973. Έδωσε μάλιστα στην Καλλιθέα το προσωνύμιο "England" αφού θύμιζε στους φιλάθλους της ομάδας την περίφημη αμφίεση της Εθνικής Αγγλίας (λευκή φανέλα, βαθύ μπλε σορτσάκι, λευκές κάλτσες).  

Από τη δεκαετία του '80 και κατά τα νεότερα χρόνια, η ομάδα είθισται να χρησιμοποιεί τις μπλε φανέλες για τους εντός έδρας αγώνες της και τις αντίστοιχες λευκές ως φιλοξενούμενη. Παρακάτω παρουσιάζονται ορισμένες από τις πιο χαρακτηριστικές φανέλες στην ιστορία της Καλλιθέας:



Χορηγοί και εταιρείες ένδυσης
+ΣεζόνΔημιουργός φανέλαςΧορηγός1982–83Adidas1983–841984–851985–86Diadora1986–871987–88ΠΡΟ - ΠΟ1988–89Adidas1989–901990–911991–92Reusch1992–931993–941994–951995–96AdmiralFILMNET1996–97OPEL1997–98LottoΞΕΝΕΣ ΓΛΩΣΣΕΣ Ν. ΣΑΛΕΥΡΗ1998–991999–002000–01ΛΑΪΚΟ ΛΑΧΕΙΟ2001–022002–03DiadoraAventis2003–04ΞΕΝΕΣ ΓΛΩΣΣΕΣ Ν. ΣΑΛΕΥΡΗ2004–05Puma2005–06AdmiralOΠΑΠ2006–072007–082008–092009–10ΟΠΑΠ2010–11Puma2011–12Givova2012–13Τζόκερ2013–142014–15NikeΛΟΤΤΟ2015–16Πάμε Στοίχημα2016–172017–182018–192019–20Adidas2020–21NikeMake a Wish2021–22Zeus2022–23Kappa2023–24ΕΜΣΤ2024–252025–26

 Τίτλοι - Διακρίσεις 
 Ως Γ.Σ. Καλλιθέα 
 Πρωταθλήτρια Α΄ Κατηγορίας ΕΠΣ Αθηνών (άνοδος στη Β΄ Εθνική) τις περιόδους 1968–69 και 1975–76.
 Πρωταθλήτρια Γ΄ Εθνικής (άνοδος στη Β΄ Εθνική) τις περιόδους 1992–93 και 2009–10.
 Πρωταθλήτρια Γ΄ Εθνικής (ως 4η Εθνική κατηγορία) την περίοδο 2019–20
 2η θέση στη Β΄ Εθνική την περίοδο 2001-02 (άνοδος στην Α΄ Εθνική).
 2η θέση στη Γ΄ Εθνική τις περιόδους 1982–83 (ανέβαινε μόνο ο πρώτος) και 1996–97 (άνοδος στη Β΄ Εθνική).
 9η θέση στην Α΄ Εθνική την περίοδο 2004–05.
 Πρόκριση στα προημιτελικά (φάση των 8) του Κυπέλλου Ελλάδας τις περιόδους 1970 (αποκλεισμός από τον μετέπειτα κυπελλούχο Άρη), 1979, 1987 (αποκλεισμός από τον μετέπειτα κυπελλούχο ΟΦΗ), 2002 και 2010 (αποκλεισμός από τον μετέπειτα κυπελλούχο Παναθηναϊκό).

 Ως Athens Καλλιθέα 
 Πρωταθλήτρια Α2 Εθνικής (Super League 2) την περίοδο 2023–24

Η πορεία διαχρονικά
{| width=75% 
| valign=top |
{| class="wikitable" 
|- width="80"
! Περίοδος
! Κατηγορία
! Θέση
! Σχόλιο
|-
|width="52"|1966–67||rowspan=3|<center>Α΄ Ε.Π.Σ. Αθηνών||3η
|-
|width="52"|1967–68||4η
|-
|width="52"|1968–69||1η||Άνοδος στη Β΄ Εθνική|-
|width="52"|1969–70||rowspan=6|<center>Β΄ Εθνική||4η
|-
|width="52"|1970–71||4η
|-
|width="52"|1971–72||5η
|-
|width="52"|1972–73||6η
|-
|width="52"|1973–74||14η
|-
|width="52"|1974–75||13η||Υποβιβασμός 
|-
|width="52"|1975–76||<center>Α΄ Ε.Π.Σ. Αθηνών||1η||Άνοδος στη Β΄ Εθνική
|-
|width="52"|1976–77||rowspan=6|<center>Β΄ Εθνική||9η
|-
|width="52"|1977–78||4η
|-
|width="52"|1978–79||9η
|-
|width="52"|1979–80||7η
|-
|width="52"|1980–81||6η
|-
|width="52"|1981–82||19η||Υποβιβασμός
|-
|width="52"|1982–83||rowspan=5|<center>Γ΄ Εθνική||2η
|-
|width="52"|1983–84||7η
|-
|width="52"|1984–85||5η
|-
|width="52"|1985–86||3η
|-
|width="52"|1986–87||2η||Άνοδος στη Β΄ Εθνική|-
|width="52"|1987–88||rowspan=3|<center>Β΄ Εθνική||14η
|-
|width="52"|1988–89||17η|| 
|-
|width="52"|1989–90||16η||Υποβιβασμός
|-
|width="52"|1990–91||rowspan=3|<center>Γ΄ Εθνική||7η
|-
|width="52"|1991–92||10η
|-
|width="52"|1992–93||1η||Άνοδος στη Β΄ Εθνική|-
|width="52"|1993–94||<center>Β΄ Εθνική||18η||Υποβιβασμός
|-
|width="52"|1994–95||rowspan=3|<center>Γ΄ Εθνική||4η
|-
|width="52"|1995–96||10η
|-
|width="52"|1996–97||2η||Άνοδος στη Β΄ Εθνική 
|-
|width="52"|1997–98||rowspan=3|<center>Β΄ Εθνική||10η
|-
|width="52"|1998–99||5η
|-
|width="52"|1999–00||10η
|-
|width="52"|2000–01||<center>Α΄ Κατηγορία||8η
|-
|width="52"|2001–02||<center>Β΄ Εθνική||2η||Άνοδος στην Α΄ Εθνική
|-
|width="52"|2002–03||rowspan=4|<center>Α΄ Εθνική||13η
|-
|width="52"|2003–04||12η
|-
|width="52"|2004–05||9η
|-
|width="52"|2005–06||15η||Υποβιβασμός
|-
|width="52"|2006–07||rowspan=3|<center>Β΄ Εθνική||7η
|-
|width="52"|2007–08||6η
|-
|width="52"|2008–09||17η||Υποβιβασμός 
|-
|width="52"|2009–10||<center>Γ΄ Εθνική||1η||Άνοδος στη Φούτμπολ Λιγκ
|-
|width="52"|2010–11||rowspan=8|<center>Φούτμπολ Λιγκ(2ο επίπεδο)||18η||
|-
|width="52"|2011–12||3η||
|-
|width="52"|2012–13||13η
|-
|width="52"|2013–14||7η
|-
|width="52"|2014–15||8η||
|-
|width="52"|2015–16||7η
|-
|width="52"|2016–17||14η
|-
|width="52"|2017–18||16η||Υποβιβασμός
|-
|width="52"|2018–19||<center>Γ΄ Εθνική Ερασιτεχνική(3ο επίπεδο) ||7η||
|-
|width="52"|2019–20||<center>Γ΄ Εθνική Ερασιτεχνική(4ο επίπεδο)||1η||Άνοδος στη Φούτμπολ Λιγκ
|-
|width="52"|2020–21||<center>Φούτμπολ Λιγκ(3ο επίπεδο) ||6η|| Άνοδος στη Σούπερ Λιγκ 2
|-
|width="52"|2021–22||rowspan=3|<center>Σούπερ Λιγκ 2||2η
|-
|width="52"|2022–23||2η
|-
|width="52"|2023–24||1η|| Άνοδος στη Σούπερ Λιγκ 1
|-
|width="52"|2024–25||<center>Σούπερ Λιγκ 1 ||13η||Υποβιβασμός
|-
|width="52"|2025–26||<center>Σούπερ Λιγκ 2||
|}
|}

 Σύνολα συμμετοχών στα εθνικά πρωταθλήματα  
 Κατηγορία  ΣυμμετοχέςΑ΄ Εθνική / Σούπερ Λιγκ 1 5 (4 / 1) Β΄ Εθνική / Α΄ Κατηγορία / Φούτμπολ Λιγκ / Σούπερ Λιγκ 2  36 (23 / 1 / 8 / 4) Γ΄ Εθνική / Γ΄ Εθνική Ερασιτεχνική / Φούτμπολ Λιγκ 14 (12 / 1 / 1) Γ΄ Εθνική Ερασιτεχνική 1 

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει ως εξής με το πέρασμα των χρόνων ως ακολούθως:

 «Γ.Σ. Καλλιθέα Π.Α.Ε.» (1993–2018)
 «Γ.Σ. Καλλιθέας Π.Α.Ε.» - «G.S. KALLITHEA PAE» - «Athens Καλλιθέα'''» (2020–σήμερα)

 Διοίκηση Π.Α.Ε. 
 Θέση ΌνομαΠρόεδρος Δ.Σ.Δημήτρης ΖερβόςΑντιπρόεδροςΒίκτωρ ΤσιολέκαςΥποπρόεδροι Σπύρος ΑθανασάκηςΓιώργος ΠαυλόπουλοςΠαύλος Τσιολέκας Αναπληρωτής πρόεδρος Ειρηναίος  Μπαζοχαλάκης

 Αξιοσημείωτοι ποδοσφαιριστές 
 20px Θέμης Ντούλας
 20px Λουκάς Καραδήμος
 20px Φάνης Γκέκας
 20px Γιάννης Μαξούρης
 20px Στέφανος Κυριαζής
 20px Μπάμπης Τεννές 
 20px Γκόραν Πέτκοβιτς
 20px Μπόρισλαβ Γκεοργκίεφ
 20px Γιώργος Κιούρκος 
 20px Σπύρος Γόγολος
 20px Γιάννης Χατζηράπτης
 20px Γιώργος Σκρέκης
 20px Υβ Τριαντάφυλλος
 20px Αλέκος Αλεξανδρής
 20px Λάκης Γκλέζος
 20px Θαλής Τσιριμώκος
 20px Λεωνίδας Βόκολος
 20px Μπλένταρ Κόλα
 20px Μάρκο Μαρκόφσκι
 20px Γιώργος Κουτρουμπής
 20px Φιορίν Ντουρμισάι
 20px Βαγγέλης Πλατέλλας 
 20px Γρηγόρης Μάκος
 20px Κοσμάς Καράβας
 20px Ματθαίος Μαρουκάκης
 20px Κλεάνθης Νικολαϊδης

 Αξιοσημείωτοι προπονητές 
Κώστας Νεστορίδης
Θανάσης Κίνλεϊ
Χρήστος Ζαντέρογλου
Σπύρος Λιβαθηνός
Νίκος Κόβης
Αντώνης Μανίκας
Νίκος Καρούλιας
Νίκος Κουρμπανάς
Μπάμπης Τεννές
Τάκης Λεμονής
Σάββας Παντελίδης
Νίκος Παντέλης
Λουκάς Καραδήμος
Γιώργος Σίμος
Στέλιος Μαλεζάς

 Σημειώσεις 

 Παραπομπές 

 Εξωτερικοί σύνδεσμοι 



 Kallithea FC Video



Κατηγορία:Γ.Σ. Καλλιθέα
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1966